
ПРОГРАМА НА СКИ КЛУБ ЛУИДЖИ
СЕЗОН 2020/2021; 2021/2022

Програмата на ски клуб „Луиджи“  е предназначена за деца, които искат да работят в рамките на професионална структура, която е посветена на тяхното развитие както на, така и извън пистите, като спортисти и индивиди. ски клуб „Луиджи“ предоставя и прилага прогресивни и успешни стратегии за обучение на елитни състезатели в ски алпийски дисциплини,  гарантиращи върхови спортни постижения.

Този документ описва основните характеристики, които отличават Програмата за обучение на ски клуб „Луиджи“. Програмата за обучение на елитни ски състезатели, представя възможностите, които предлагаме в подкрепа на всяка една от областите, които се разглеждат като ключови за спортното и личностно  развитие на всеки наш член.

ски клуб „Луиджи“  предлага целогодишна подкрепа и гъвкавост, за да отговори на нуждите на спортистите за приспособяване, позволяващи баланс между атлетически и академични цели, във всеки тренировъчен график. 

Молим всички спортисти и родители да се запознаят подробно с този документ, преди да обсъдят индивидуалните си краткосрочни и дългосрочни цели с екипа на ски клуб „Луиджи“.

КЛУБЪТ

В стремежа си да предоставим най-високото академично ниво на подготовка на нашите млади, бъдещи състезатели по Ски Алпийски дисциплини, ние като клуб се ангажираме и ще осигурим най-доброто възможно обучение, условия и тренировъчна среда на нашите състезатели.
1. Основния треньорки състав, които ще работи по описаната Програма през сезони 20/21 и 21/22 ще бъде:

Мартин Луиджи Неделчев - Роден на 16 октомври  1985 г. в София, Мартин се докосва до ски спорта още на 2 годишна възраст. От тогава той не е пропускал сезон без да кара ски. Стартира спортната си кариера в ски клуб Бистрица.В детско-юношеска възраст е избран за представителния национален отбор на България по ски за деца, но поради здравословни причини се налага една година по-късно да прекрати тренировките с представителния национален отбор на България по ски. Това не го отказва от любимия му спорт и той продължава като състезател в клубовете ЦСКА , Драгалевци и завършва състезателната си кариера в ски клуб Мария. През целия този период той не спира убочението си.
След завършване на механо-електро техникум, през 2004 Мартин започва да учи в НСА „Васил Левски“ специалността – Треньор по ски-алпийски дисциплини. През учебния период изгражда умения които по-късно ще му позволят да стане сред най-титулованите треньори по ски в България. През периода на убочение в НСА ,тои започва работа като ски инструктор на Витоша. Година преди завършването на бакалавърска степен в НСА, е приет в отбора на „Витоша ски“ като треньор. След завършване на бакалавърската си степен, в желанието си да продължи да развива себе си в сферата на високото спортно майсторство, Мартин записва магистратура в НСА, специалност – Спорт за високи постижения. Двугодишното обучение му дава знания, които той разгръща същевременно като действащ треньор. През единадесетте сезона на работа в клуба неговите състезатели постигат редица успехи в Българските ски. След прекратяване на взаймотоношенията си с „Витоша ски“ той взима решение, устремен в изучаване и развиване на своя любим спорт да си регистрира собствен клуб, както и ски училище с имената: Луиджи ски и ски клуб Луиджи. Дългогодишният опит в този спорт му помага да изгради нова, уникална концепция за развитие, както на професионални състезатели по ски-алпийски дисциплини, така и програми за обучение на деца и възрастни по ски, с насоченост – аматьорски спорт за всички. Основите на неговата концепция са, независимо към каква насоченост се обучават клентите му, те да останат с положителни емоций породени от снежния спорт и да ги запази като любители на този спорт.

Николай Луиджи Неделчев - Роден на 22 Април 1993 г. в София, Николай се качва за пръв път на ски още на 3 годишна възраст. Пленен от ските той изкарва по-голямата част от следващите зимни сезони в планината, където се обучава професионално по ски. На 8 годишна възраст николай е приет в елитенния столичен ски клуб „Бояна“, който го изправя пред истинско предизвикателство с оглед на това, че той е най-малкия в отбора и трябва да тренира с по-големи от него съотборници. През годините Николай се състезава за още два отбора: ски клуб Мотен и ски клуб Витоша ски. През 2012 година той е приет в Националния отбор по ски-алпийски дисциплини на България. Същевременно започва да учи в НСА“Васил Левски“,  със специалност – Треньиор по ски-алпийски дисциплини. Година по-късно се налага да прекрати професионалната си кариера поради тежка травма. След като завършва бакалаварската си степен в НСА, Николай вече работи като треньиор във „Витоша ски“. След  два сезона, Николай напуска отбора и заминава да подготвя деца във Франция по ски през летния период. Няколко месеца по-късно се връща в България и започва работа в ски-училището на „Витоша ски“. След края на сезона Николай решава да започне изготвяне на концепция за регистриране на ски училище. През 2019 г. с неговият брат Мартин си регистрират училище на Витоша с името: Луиджи ски, а половин година по-късно и ски клуб „Луиджи“. Отдадеността на Николай към ски спорта го мотивира да изгради нова концепция за обучение по ски, която цели да поднесе по уникален начин уроците и да създаде позитивни емоций в клиентите му. Желанието му е с времето да развие ски спорта в България на ниво, което може да бъде конкурентно способно на западно-европейските държави. За него е и от изключително значение, клиентите му да получават освен обучение по ски и лично отношение от ски учителите, които работят в „Луиджи ски“ както и индивидуален подход за нуждите на всеки негов клиент.

Допълнителен треньорски персонал, при необходимост, нает с временна заетост, според нуждите на клуба – за провеждане на състезания, за провеждане на тренировъчни лагери и др.

2. На разположение на състезателите от клуба, за осъществяване на тренировъчния и състезателния процес ще е на разположение 1 бр. нов автомобил – тип Бус, напълно оборудван с всичко необходимо за нормалното провеждане на Тренировъчния график. 
Под напълно оборудван се има в предвид: 
· В отлично техническо състезание
· С перфектни за сезона гуми
· С допълнителен багажник за съхранение и транспортиране на екипировка
· Поддържан в добър външен и вътрешен вид


3. ски клуб „Луиджи“ разполага с база на територията на град София за съхранение и подготовка на състезателната екипировка на всеки член на КЛУБА, както и пълно оборудване за подготовка на състезателното оборудване по време на тренировъчни лагери и състезания. 

4. ски клуб „Луиджи“ разполага с пълното необходимо оборудване за провеждане на тренировъчния процес на най-високо професионално ниво, като, но и не само:

· За летен сезон – конуси, топки, обръчи, ластици, стълбички и др.
· За зимен сезон – колове, врати и четки; вакси, инструменти и консумативи; измервателна система.

ОБУЧИТЕЛНА  ПРОГРАМА

Общопризнато е, че спортистите имат най-добрата възможност за обучение и развитие на възраст между 6 и 14 години, особено в рамките на спортните параметри. На базата на успешен опит от първа ръка, с доказани резултати в развитието през последните три сезона, фокусът  на програмата  е върху създаването на основи и изграждането на опит в голямо разнообразие от спортни качества. Обучителните блокове са съсредоточени около развитието и обучението, като в края на всеки период се правят контролни състезания. Тази програма не трябва да се разглежда като специфична за състезателните резултати, а вместо това възможност за по-младите спортисти и техните родители да усвоят възможно най-много информация за спорта. Основната цел на програмата е да създадем атлети с висока производителност, които не са успешни само в млада възраст, но и през цялата си FIS кариера и извън нея.

Ски клуб „Луиджи“ ще приема деца родени през периода 2008 – 2012г. Всички деца, желаещи да бъдат част от КЛУБА, трябва да имат начална подготовка по СКИ-АЛПИЙСКИ ДИСЦИПЛИНИ, като минимум един сезон проведени тренировки на сняг.

Обучителната програма е разделена на три в зависимост от условията за провеждане и спецификата на тренировъчния процес.

1. ЗИМЕН СЕЗОН – през зимния сезон ски клуб „Луиджи“, напълно разбираемо  ще  фокусира провеждането на тренировъчния процес главно върху тренировки на сняг. 
Като клуб, който има за цел развитие на състезатели освен в спортен, то и в личен план, като хора и индивидуалности, знаем колко важно в същата тази възрастова група е и училищната подготовка. За това сме се постарали нашата зимна програма, респективно тренировки на сняг да е съобразена максимално с индивидуалната нагласа на състезателите и техните родители. Зимния сезон обхваща периода от 01.12 до 30.04. съответно за сезоните 20/21 и 21/22г. По време на изпълнение на посочената по – долу програма максималното съотношение състезатели треньор ще бъде 6:1 за всички типове тренировки. През този сезон ние предоставяме на нашите състезатели: 
1.1.  Делнични тренировки на сняг – в дните от понеделник до четвъртък, предоставяме възможност за провеждане на тренировки по следния график: 
· СБОРЕН ПУНКТ - ПАРКИНГ „Фантастико“ Драгалевци - 07:00 – 07:15ч.
· Отпътуване към място за провеждане на тренировката 07:30 – Ще се стремим тези тренировки да се провеждат на местата предоставящи най-добри условия (сняг, подготовка, време) към момента на тренировката. Възможните места за тренировки са: ски зона ВИТОША, ски зона БОРОВЕЦ, ски зона МАЛЬОВИЦА
· От 09:00 до 14:00 - Тренировки тип свободно каране и упражнения с продължителност 4 часа  и един час почивка. Възможно е и провеждане на тренировка в трасирани условия, при повече от три състезателя на тренировка, с предварителна уговорка.
· Връщане до СБОРЕН ПУНКТ, или индивидуално до дома на всяко дете – от 14:30 до 15:30 в зависимост от мястото на което е провеждана тренировката.
1.2. Нощни тренировки – в дните от понеделник до сряда предвиждаме провеждане на максимум две тренировки на изкуствено осветление по следната програма:
·  СБОРЕН ПУНКТ- ПАРКИНГ „Фантастико“ Драгалевци
· Отпътуване към мястото за провеждане на тренировката – в зависимост от зоната в която ще се тренира: за ски зона ВИТОША 17:45; за ски зона БОРОВЕЦ 16:30
· Тренировка тип свободно каране и упражнения – два астрономически часа
· Връщане до СБОРЕН ПУНКТ, или индивидуално до дома на всяко дете – от 21:00 до 21:30 в зависимост от мястото на което е провеждана тренировката.
1.3. Седмични Мини Лагери на сняг – Предвиждаме всяка седмица направа на мини лагери на сняг в дните от Петък до Неделя. Лагерите ще се провеждат избирателно на ски зоните в България, в зависимост от моментните условия – сняг, подготовка, натовареност  и др. Програмата на всеки такъв лагер е:
· СБОРЕН ПУНКТ - ПАРКИНГ „Фантастико“ Драгалевци
· Отпътуване към мястото за провеждане на Седмичния Мини Лагер 16:00ч. всеки четвъртък. Списък с необходимото за всеки лагер ще се изпраща на електронната поща на родителите минимум един ден преди заминаване. Списъка ще варира в зависимост от местата за настаняване, метеорологичните прогнози и др. 
· Тренировки на сняг – свободно каране, упражнения и трасирани условия. Предвиждаме тези тренировки да бъдат с най-голяма интензивност, респективно те са тренировките с най-голяма важност. Тренировките ще са с продължителност от 4 до 6 астрономически часа с един час почивка, при благоприятни атмосферни условия. След тренировките ще се предоставя възможност на състезателите за самоподготовка по училищната програма. За провеждането на тези лагери ще се стремим да намерим и предложим най-подходящите условия за настаняване и изхранване, като тези условия ще се съгласуват предварително с родителите на състезателите.
· Връщане  - неделя в диапазона от 15:00ч. до 17:00ч. в зависимост от ски зоната на която е провеждан лагера. 
1.4. СЪСТЕЗАНИЯ – Предвиждаме нашите състезатели да вземат участие във всички обявени в календара на БФСки състезания за съответната състезателна група, както и в други състезания при договаряне между клубовете през зимния сезон. За всяко състезание ще се прави индивидуална програма за провеждането му, според: условията за провеждане, мястото на провеждане. За всяко състезание извън София, ще се стремим да пътуваме минимум един ден предварително, за да може състезателите да бъдат максимално аклиматизирани. Ще се стремим преди състезание да планираме седмичния мини лагер на мястото на провеждане на състезания, за да може нашите състезатели да бъдат максимално подготвени. Възможно е сливането на седмичните мини лагери със състезателните такива, като  това предварително ще го съгласуваме с родителите.

ИЗКЛЮЧЕНИЯ: Описаната по-горе програма представлява нашето виждане за провеждане на тренировъчния процес в периода 01.12 до 30.04. за всеки Зимен сезон. ски клуб „Луиджи“ си запазва правото за корекции на тази програма, при: неблагоприятни условия за тренировки и/или лагери, провеждане на състезания и др. обстоятелства. Необходимостта от промяна на посочената по-горе програма, ще се съгласува с родителите.

2. ЛЕТЕН СЕЗОН – тази тренировъчна програма обхваща периода от 01.05 до 30.11, съответно за сезони 20/21 и 21/22. Летния подготвителен период основно ще е насочен към физическата подготовка на състезателите, като ще се фокусира изключително към упражнения и тренировки, пряко или косвено свързани със умения необходими за елитни състезатели по ски-алпийски дисциплини. Този период също така обхваща и голяма част от училищния процес на всеки състезател и за да дадем възможност за наваксване на пропуснато по време на зимния сезон, ние предвиждаме тази подготовка да е изцяло съобразена с индивидуалните възможности на нашите състезатели. Всички тренировки ще се осъществяват след предварително записване от страна на състезателите по предоставена от нас програма. Програмата ще се изготвя седмица за седмица, поради различните условия през периода на обучение и ще се предоставя на електронната поща на родителите. Така всеки родител ще има възможност да планира заетостта на своето дете и типа на натоварване. Разбира се ние ще направим нашите тренировъчни програми максимално балансирани и интересни, като в тях ще се включват занимания, като: каране на ролери, велосипеди, планински преходи, тренировки за стадион, тренировки по катерене и други. При неблагоприятни атмосферни условия ще осигурим тренировки в зала, с необходимото оборудване. Особено внимание ще обърнем на тренировките с ролери, защото смятаме че този вид тренировка се доближава много до реални условия при ски-алпийски дисциплини. Този вид тренировки ще направим и на импровизирано трасе.
Летните тренировки ще са с минимална продължителност от два астрономически часа, като детайлно ще се получава програма до петък вечерта в седмица, предхождаща седмицата за тренировки. По време на летния подготвителен период планираме провеждане на тренировъчни лагери, за които е описано по-долу.

3. Тренировъчни лагери - Предвиждаме организиране и провеждане на няколко тренировъчни лагери в България и Чужбина по време на Летния сезон. Тези лагери ще са основно два вида – такива с тренировки на сняг и такива за обща физическа подготовка. Лагерите ще са съобразени с натоварването на състезателите в училищния процес, като през периода на учебната година ще са максимално съобразени с ваканциите, обявени от МОН. През лятната ученическа ваканция ще се организира минимум един международен лагер на сняг. За всички предвиждани и предлагани от нас лагери, родителите ще получават своевременно информация, като ще се стремим да ги обявим минимум един месец по-рано. При желание от страна на родителите е възможно тренировъчните лагери да бъдат посещавани от други членове на семейството, или от самите родители, като това не бива да пречи на тренировъчната програма на всеки състезател. 

ОБОРУДВАНЕ НА СЪСТЕЗАТЕЛИ
	Всички състезатели, членове на ски клуб „Луиджи“ е необходимо да осигурят сами своята екипировка за провеждане на тренировъчния процес, като минималните изисквания са:
1. За зимен сезон и лагери на сняг
· състезатели до група U10 – минимум 1 комплект състезателни ски за дисциплина GS с подходящ размер, ски обувки с  подходяща твърдост; щеки с подходящ размер – мин 1 комплект; ръкавици – минимум 2 комплекта; каска; протектор за гръб; маска за каска с универсален филтър; раница за ски обувки и каска.
· състезатели до група U12 – минимум 1 комплект състезателни ски за дисциплина GS с подходящ размер; минимум 1 комплект състезателни ски за дисциплина SL; ски обувки с  подходяща твърдост; щеки с подходящ размер – мин 1 комплект; ръкавици – минимум 2 комплекта; каска за GS, каска с протектор за лице; протектор за гръб; маска за каска с универсален филтър,  протектори за крака и ръце; раница за ски обувки и каска.
· състезатели до група U14 – минимум 2 комплект състезателни ски за дисциплина GS с подходящ размер; минимум 2 комплект състезателни ски за дисциплина SL; ски обувки с  подходяща твърдост; щеки с подходящ размер – мин 1 комплект; ръкавици – минимум 2 комплекта; каска за GS, каска с протектор за лице; протектор за гръб; маска за каска с универсален филтър,  протектори за крака и ръце; раница за ски обувки и каска.

2. За Летен сезон и лагери по ОФП
· Велосипед, планински с подходящ размер; ролери с подходящ размер; раница за преходи, протектори за ръце и крака, лятна каска


Ски клуб „Луиджи“ ще предостави на всеки състезател списък с необходимото, като техническа спецификация минимално изискване за оборудване, необходимо да осигурят, като при желание от страна на родителите на състезателите, ние може да осигурим това оборудване за сметка на състезателя.

Ски клуб „Луиджи“ ще осигури за сметка на състезателя, необходимата клубна екипировка, като : якета, панталони, състезателен костюм, полар, анцуг, тениски, шапки и др.

Ски клуб „Луиджи“ ще осигури за сметка на състезателя два общо-профилактични медицински прегледа на сезон, за проверка и следене здравословното състоянието на всеки състезател.


	





София
…………………………….				Председател: 	……………………………..
									/Мартин Неделчев/
